ინგლისის პრემიერლიგა 2018–2019

ინგლისის პრემიერლიგა 2018–2019 — ინგლისის პროფესიული საფეხბურთო ლიგის პრემიერლიგის 27-ე სეზონი. ტურნირი დაიწყო 2018 წლის 10 აგვისტოს და დასრულდა 2019 წლის 12 მაისს. გათამაშებაში ოცმა გუნდმა მიიღო მონაწილეობა. მათ შორის იყო 2017–18 წლის პრემიერლიგის 17 და 3 გუნდი, რომლებმაც ჩემპიონშიპის საპრიზო ადგილები დაიკავეს და აღზევდნენ უმაღლეს დივიზიონში, ესენია: ვულვერჰემპტონ უონდერერსი, კარდიფ სიტი და ფულემი, მათ ჩაანაცვლეს წინა წლის პრემიერლიგის ბოლო ადგილოსნები: ვესტ ბრომვიჩ ალბიონი, სუონსი სიტი და სტოკ სიტი, რომლებმაც ასპარეობა ჩემპიონშიპში განაგრძეს.

მოქმედმა ჩემპიონმა მანჩესტერ სიტიმ შეძლო ტიტულის დაცვა, ეს მანჩესტერული კლუბისთის რიგით მეოთხე პრემიერლიგა (მეექვსე ინგლისის ჩემპიონობა). მათ ბოლო 14 თამაში მოიგეს და ტურნირის გამარჯვებული ბოლო თამაშში გახდნენ 98 ქულით. მეორე ადგილოსანმა ლივერპულმა 97 ქულა აიღო, რაც ინგლისის ჩემპიონატში მეორე ადგილზე გასულისთვის უმაღლესი ქულაა.

მიმოხილვა
მანჩესტერ სიტიმ ტურნირის ბოლო დღეს ბრაიტონი და ჰოუ ალბიონი 4–1 დაამარცხა და ტიტული მოიპვა. 3 იანვარს ლივერპული პირველ ადგილზე იყო და 7 ქულით უსწრებდა უახლოეს კონკურენტს, თუმცა სეზონი მეორე ადგილზე დაასრულეს 97 ქულით, რაც ინგლისის ჩემპიონატში მეორე ადგილოსნისთვის უმაღლესი ქულაა, ლივერპულმა მხოლოდ ერთი მატჩი წააგო, ისიც მანჩესტერ სიტისთან გასვლაზე.

ჩელსიმ და ტოტენჰემ ჰოტსპურმა მესამე და მეოთხე ადგილები დაიკავეს და გავიდნენ ჩემპიონთა ლიგაზა. ტოტენჰემმა სეზონის ძირითადი ნაწილი მესამე ადგილზე გაატარა, რის გამოც ტიტულის მოგების პოტენციურ კანდიდატად ითვლებოდა. ჩელსიმ ევროპა ლიგის ფინალში არსენალს 4–1 მოუგო. არსენალმა პირველი თოთხმეტი მატჩი წაუგებლად ჩაატარა, აპრილში ლონდონურმა კლუბმა მესამე ადგილზე გადაინაცვლა, თუმცა შემდგომ მატჩებში ქულები დაკარგეს და მათთვის სეზონი მეხუთე ადგილზე დასრულდა.

მანჩესტერ იუნაიტედს ბოლო 28 წლის განმავლობაში ყველაზე ცუდი სტარტი ჰქონდა, რის გამოც დეკემბერში მწვრთნელობიდან დაითხოვეს ჟოზე მოურინიო, მოვალეობის შემსრულებლად დაინიშნა მანჩესტერის ყოფილი ფეხბურთელი ულე გუნარ სულშერი. სულშერმა მწვრთნელობა წარმატებით დაიწყო, მათ ჩემპიონთა ლიგიდან გამოთიშეს პარი სენ-ჟერმენი, რის შემდეგაც ნორვეგიელი მთავარი მწვრთნელი გახდა. თუმცა მანჩესტერისთვის არასტაბილურობა კვლავ გაგრძელდა და ჩემპიონატი მეექვსე ადგილზე დაასრულა, ლიგის ბოლო ხუთი მატჩიდან მათ ვერცერთი მოიგეს. ახლად აღზევებული ვულვერჰემპტონ უონდერერსი მეშვიდე ადგილზე გავიდა, რაც მათთვის 1980 წლის შემდეგ ინგლისის ჩემპიონატში საუკეთესო შედეგია, "ვულვზმა" ლივერპულის და ჰადერსფილდ თაუნის გარდა ყველა მეტოქესთან ქულები აღო. ეს იყო პირველი შემთხვევა 2000–01 სეზონის შემდეგ, როცა ახლად დაწინაურებულმა გუნდმა ასეთი მაღალ შედეგს მიაღწია, მაშინ იფსუიჩ თაუნი მე-5 ადგილზე გავიდა.

ტურნირის დასრულებმადე ექვის ტურით ადრე, 2019 წლის 30 მარტს, ჰადერსფილდი კრისტალ პალასთან 0–2 დამარცხდა და გახდა პირველი გუნდი, რომელიც ოფიციალურად დაქვეითდა ჩემპიონშიფში. პრემიერლიგის ისტორიაში ჰადერსფილდი გახდა მეორე გუნდი, დერბი ქაუნთის შემდეგ, რომელმაც მარტში გაიფორმა ჩემპიონატიდან გავარდნა, პირველად ეს მოხდა 2007–08 სეზონში. ტურნირის დასრულებამდე ხუთი ტურით ადრე ჰადერსფილდს შეუერთდა ფულემი, უოტფორდთან 1–4 მარცხის შემდეგ. ერთი ტურით ადრე კი გაირკვა მესამე გავარდნილი გუნდის ვინაობა, კარდიფ სიტიმ სახლში კრისტალ პალასთან 2–3 წააგო.

პრემიერლიგის ყველაზე სწრაფი გოლი გაიტანა შეინ ლონგმა 23 აპრილს 7.69 წამზე, ეს თამაში საუთჰემპტონსა და უოტფორდს შორის ფრედ 1–1 დასრულდა. 2019 წლის 4 მაისს ფულემის მაისურით ითამაში ჰარვი ელიოტმა და გახდა პრემიერლიგის ყველაზე ახალგაზრდა ფეხბურთელი, ის ამ თამაშში 16 წლის და 30 დღის იყო. ტოტენჰემ ჰოტსპურმა სეზონის დაწყებიდან მიჯრით 28 ტური ფრის გარეშე ითამაშა, რაც პრემიერლიგის რეკორდია. ხოლო მანჩესტერ სიტიმ 30 მატჩი ფრის გარეშე.

ამ სეზონში ორი საავიაციო კატასტროფა მოხდა, რასაც პრემიერლიგის გუნდების წარმომადგენლები შეეწირნენ. 2018 წლის 27 ოქტომბერს ლესტერ სიტის მფლობელი ვიშაი შრივადანაპრაბჰა კინგ პაუერის სტადიონთან ვერტმფრენის ჩამოვარდნის შემდგომ გარდაიცვალა. დაახლოებით სამი თვის შემდეგ, 2019 წლის 21 იანვარს კარდიფ სიტის ახალწვეული ემილიანო სალა გარდაიცვალა ავია კატასტროფაში.

გუნდები
პრემიერლიგაში მონაწილეობა 20-მა გუნდმა მიიღო, 17 წინა წლის ჩემპიონატიდან გადმოვიდა, ხოლო 3 ჩემპიონშიპიდან დაემატა. ჩემპიონშიპიდან აღზევებული გუნდებია: ვულვერჰემპტონ უონდერერსი (ექვსი წლის წინ გავარდა უმაღლესი დივიზიონიდან), კარდიფ სიტი და ფულემი (ორივე გუნდი ოთხი წლის წინ გავარდა პრემიერლიგიდან). მათ შეცვალეს ვესტ ბრომვიჩ ალბიონი, სუონსი სიტი და სტოკ სიტი.

სტადიონები და მდებარეობა
შენიშვნა: ცხრილი დალაგებულია ანანის მიხედვით.

პერსონალი და მაისურები
მწვრთნელების ცვლილება
ცხრილი
შედეგები
სეზონის სტატისტიკა
გოლები
გატანილი გოლები
ჰეთ-თრიკი
ასისტები
მშრალად შენახული კარი
წესების დარღვევა
ფეხბურთელები
ყველაზე ბევრი ყვითელი ბარათი: 14
ეტიენ კაპუ (უოტფორდი)

ყველაზე ბევრი წითელი ბარათი: 2
პიერ-ემილ ჰოიბიერგი (საუთჰემპტონი)
უეს მორგანი (ლესტერ სიტი)

კლუბები
ყველაზე ბევრი ყვითელი ბარათი: 77
უოტფორდი

ყველაზე ბევრი წითელი ბარათი: 5
ლესტერ სიტი

ჯილდოები
თვის ჯილდოები
წლიური ჯილდოები